**ЧЛЕНСКИ ДОГОВОР**

**С КОЛЕКТИВНА ОРГАНИЗАЦИЯ ЗА УПРАВЛЕНИЕ И ЗАЩИТА НА ПРАВА – СРОДНИ НА АВТОРСКИТЕ - „АРТИСТАУТОР”**

Днес, ...........................г., в гр. София, между:

1. ........................................................................................................., ЕГН..............................

/име, презиме и фамилно име/

Адрес: гр. .................................. пощ. код ................... жк. .......................................................

ул. ........................................... бл. ......... вх. .......... ап. ......... тел. ............................................

имейл: ..…..………………………….., наречен по-нататък “**Носител на права**” или “Правоносител”, и

1. Сдружение **„АртистАутор”**, БУЛСТАТ 121760000, със седалище и адрес на управление: гр.София, ул.”Искър” № 68-70, регистрирано с решение на СГС по ф.д. № 9847/1998г. в регистъра на организациите за колективно управление на права, с телефон 02/9883301, e-mail: [artistauthor@abv.bg](mailto:artistauthor@abv.bg), уебсайт: [www.artistauthor.bg](http://www.artistauthor.bg), представлявано от Любомир Тихомиров Младенов – Председател на Управителния съвет, наричано по-нататък „**АртистАутор**“ или „**Сдружението**“,

се сключи настоящият договор за следното:

**ПРЕДМЕТ НА ДОГОВОРА**

**Чл. 1.** Носителят на права упълномощава и отстъпва на АртистАутор, в качеството й на организация за колективно управление на права, правото да защитава и управлява неговите права, сродни на авторските, при посочените в този договор ред и условия.

**Чл. 2.** АртистАутор приема да извършва действията, за които е упълномощен, и да упражнява правата, които са му отстъпени по силата на този договор.

**Чл. 3.** Настоящият договор се сключва за всички филми и аудиовизуални произведения, наричани по-нататък “изпълнения”,

а/ в чието създаване участва или е участвал артист-изпълнителят – Правоносител по смисъла на този договор; или

б/ за които Правоносителят е придобил права, сродни на авторското, по наследство или на друго законно основание

**ОБХВАТ НА ПРЕДСТАВИТЕЛСТВО**

**Чл. 4.** Носителят на права отстъпва на АртистАутор неизключителното право да разрешава:

1. излъчването на неговото изпълнение по безжичен път, предаването и препредаването му по кабел, както и звукозаписването или видеозаписването на изпълнението, възпроизвеждането на записите върху звуконосители или видеоносители и тяхното разпространение;
2. публичното изпълнение, излъчването по безжичен път и предаването и препредаването по кабел на тези записи;
3. предлагането по безжичен път или по кабел на достъп на неограничен брой лица до неговото записано изпълнение или част от него по начин, позволяващ този достъп да бъде осъществен от място и по време, индивидуално избрано от всеки от тях;
4. вноса и износа в трети държави на екземпляри от записа с изпълнението в търговско количество, независимо дали екземплярите са произведени законно или в нарушение на правата по т. 1;
5. всеки друг вид използване, за което по закон се изисква разрешението на носителите на права, сродни на авторските.

**Чл. 5.** Носителят на права упълномощава АртистАутор:

1. да води преговори и да се сключва договори от името на Носителя на права и за негова сметка, когато това се отнася до разрешаване на различни видове използване на изпълненията предмет на настоящия договор;
2. да договаря, събира и изплаща възнагражденията, дължими на Правоносителя по тези договори или по силата на нормативен акт, включително компенсационни;
3. да събира възнагражденията, дължими на Носителя на права по индивидуални договори с трети лица, ако в тях е предвидено плащането на възнагражденията да става чрез АртистАутор;
4. да преупълномощава сродни дружества за колективно управление на права в други държави, с цел да събира дължимите на Носителя на права възнаграждения;
5. да представлява Правоносителя при осъществяване защитата на неговите права, възникнали в следствие на изпълнение, пред съд, арбитраж, както и пред всякакви държавни и административни органи, юридически или физически лица, включително и при събиране и разпределение на компенсационните възнаграждения по чл.26 от ЗАПСП.

**Чл. 6.**Носителят на права може да изключи от управлението на АртистАуто едно или друго от споменатите в чл.5 и чл. 6 права и правомощия, като го запише изрично в настоящия член.

Изключвам следните правомощия:

……………………………………………………………………………………………………………………………………………………………………………………………………

**Чл. 7.** Упълномощаването и отстъпването се отнасят за целия свят, като могат да бъдат ограничени по територия. Ограничението трябва да бъде посочено в този член за всяка държава.

Изключения:

……………………………………………………………………………………………………………………………………………………………………………………………………

**Чл. 8.** Носителят на права може да изключи от обхвата на този договор част от изпълненията, като представи на Сдружението списък в писмена форма. До момента, до който АртистАутор не е получил такъв списък, се счита, че няма никакви изключения.

**ПРАВА И ЗАДЪЛЖЕНИЯ НА СТРАНИТЕ**

**Чл. 9.** (1) Носителят на права се задължава:

1. да регистрира в АртистАутор всички свои изпълнения, които са предмет на този договор, до месец след тяхното създаване. Нерегистрирането на някое изпълнение не означава изключването му по смисъла на чл. 8 от настоящия договор;
2. при поискване, да предоставя на Сдружението всякаква информация, необходима за договаряне, управление и защита на права, каквито Сдружението управлява;
3. да заплаща ежегодно членски внос.

(2) Носителят на права има право:

1. да участва в органите на управление и дейността на Сдружението;
2. да получи възнагражденията, които му се дължат по силата на този договор;
3. да изисква информация от АртистАутор за използването на изпълненията – предмет на настоящия договор, и за събраните възнаграждения;
4. да получи активни действия от страна на АртистАутор, включително използването на правна помощ, за сметка на Сдружението, насочени към защитата и управлението на права, каквито Сдружението управлява;
5. да оттегли упълномощаването на Сдружението на избрани от него права, произведения или други обекти на закрила за избрани от него територии с шестмесечно писмено предизвестие. Оттеглянето влиза в сила от началото на следващата календарна година;
6. да разрешава самостоятелно използването с нетърговска цел на свои изпълнения, като своевременно уведомява АртистАутор за това;
7. да упълномощава други организации за колективно управление на права или независими дружества за управление на права да управляват други категории негови права, видове права, произведения или други обекти на закрила, които не са обект на настоящия договор.

**Чл. 10.** (1) АртистАутор се задължава:

1. да управлява възложените му права добросъвестно, като събира и съхранява дължимите на Правоносителя възнаграждения до окончателното им изплащане за всеки конкретен случай;
2. да се отчита пред Носителя на права и да му изплаща всички суми, които е събрал за негова сметка на основание настоящия договор;
3. да договаря дължимото възнаграждение за изпълненията добросъвестно и при спазване на пазарната конюнктура, съблюдавайки интересите на Носителя на права;
4. да уведомява Носителя на права за дължимите му възнаграждения, както и за сключените договори с ползвателите, чрез съобщения в офиса и на интернет страницата на Сдружението, по телефон, факс, както и всякакви други способи допълнително устно уточнени между страните;
5. да следи за неправомерно използване на изпълнения на Артист-изпълнителя. За всяко ползване, за което не е сключен договор със Сдружението, същото ще уведомява носителя на права и ще предприема съответните действия за защита на неговите права.

(2) АртистАутор има право:

1. да наема външни консултанти и юристи, когато това е необходимо за ефективното управление на делегираните по този договор права;
2. да договаря безвъзмездното използване на някои изпълнения в случай, че това е свързано с благотворителност, реклама и подпомагане на популяризацията на българската култура, а също и по писмено нареждане от страна на Носителя на права;
3. да договаря само за изпълнения, за които е предизвестен, в случай че Носителят на права не регистрира своите изпълнения пред Сдружението;
4. да изисква от Правоносителя всякаква информация, необходима за управление и защита на права, каквито Сдружението управлява.

**ВЪЗНАГРАЖДЕНИЕ НА АРТИСТА-ИЗПЪЛНИТЕЛ**

**И СРОК ЗА ИЗПЛАЩАНЕТО МУ**

**Чл. 11.** (1) Начинът на разпределение и изплащане на дължимите суми и сроковете за това се определят в „Правила за събиране и разпределение на изпълнителските възнаграждения от Сдружение “АртистАутор“, утвърдени от Общото събрание на Сдружението.

(2) При изплащане на сумите АртистАутор може да прави удръжки само за разноските по осъществяване дейността на Сдружението, каквито са предвидени в Правилата за разпределение.

**Чл. 12.** (1) Определянето на Артист-изпълнителя на главна роля, за когото възниква право на възнаграждение по чл.78 ал.3, ще става въз основа правилата на ЗАПСП.

(2) В случай, че има двама или повече изпълнители на главни роли в едно произведение, възнаграждението, преведено от ползвателя на Сдружението, ще следва да се подели поравно между правоимащите.

**ВРЕМЕТРАЕНЕ НА ДОГОВОРА**

**Чл. 13.** Този договор влиза в сила от деня на подписването му и продължава докато Носителят на права е член на АртистАутор или носител на права, каквито Сдружението управлява.

(2) В случай, че членството на Носителя на права в Сдружението бъде прекратено по желание на същия или по каквато и да е друга причина, то настоящият договор се прекратява считано от 1 Януари на следващата календарна година.

**ДРУГИ РАЗПОРЕДБИ**

**Чл. 14.** С подписването на този договор Носителят на права декларира, че се е запознал с Устава и другите вътрешни правилници на АртистАутор, които подлежат на одобрение от Общото събрание на членовете на Сдружението, включително и с решенията относно имуществените вноски и удръжките и Правилата за събиране и разпределение на изпълнителските възнаграждения.

**Чл. 15.** Носителят на права отговаря за вредите, които Сдружението би понесло, ако е преотстъпил или упълномощил другиго за същото, без да е уведомил Сдружението за това в разумен срок.

**Чл. 16.** За всички неуредени с настоящия договор въпроси, се прилагат разпоредбите на българското законодателство, включително и не само разпоредбите на Закона за задълженията и договорите, Закона за авторско право и сродните му права и Гражданския процесуален кодекс, както и Устава и останалите вътрешни актове на Сдружението.

**Чл. 17.** Всякакви изменения и допълнения в този договор следва да се правят в писмена форма.

Настоящият договор се състави в два еднообразни екземпляра – по един за всяка от страните.

**За НОСИТЕЛЯ НА ПРАВА: За АРТИСТАУТОР:**